
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 


επωνυμία «ΝΙΚΟΠΟΥΛΕΙΟ ΙΔΡΥΜΑ» και κύρωση του 

Οργανισμού αυτού. 1 

Κύρωση Οργανισμού του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΜΑΡΗΣ ΒΕΡ- 
ΓΩΤΗ» η σύσταση του οποίου έχει εγκριθεί με το Π.Δ. 
384/1977 (ΦΕΚ 77/Α). 2 


ΠΡΟΕΔΡΙΚΑ ΔΙΑΤΑΓΜΑΤΑ 


(1) 

Έγκριση σύστασης του κοινωφελούς ιδρύματος με την επω¬ 
νυμία «ΝΙΚΟΠΟΥΛΕΙΟ ΙΔΡΥΜΑ» και κύρωση του Οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 7.4.1987 ιδιόγραφη διαθήκη του Αντωνίου Γε- 
ωργ. Νικολοπούλου, που δημοσιεύθηκε με το αριθμ. 168/ 
5.9.1990 πρακτικό του Μον. Πρωτοικείου Κόρινθου με την 
οποία συστήθηκε κοινωφελές ίδρυμα με την επωνυμία «ΝΙΚΟ- 
ΠΟΥΛΕΙΟ ΙΔΡΥΜΑ» και με έδρα την πόλη του Λουτρακιού. 

2. Την αριθ. 81/1991 απόφαση του Μον. Πρωτοδικείου 
Κορίνθου. 

3. Τις διατάξεις των άρθρων: α) 95 και 98 του Α.Ν. 2039/ 
39, β) 101 και 119 του Εισαγωγικού Νόμου του Αστικού Κώ¬ 
δικα και γ) 108 και 110 του Αστικού Κώδικα. 

4. Την από 2.7.1993 γνωμοδότηση του Συμβουλίου Εθνι¬ 
κών Κληρ/των. 

5. Την αρ. Υ. 2009/20.5.1993 απόφαση του Πρωθυπουργού 
και του Υπουργού Οικονομικών, με την οποία ανατέθηκαν αρ¬ 
μοδιότητες στους Υφυπουργούς Οικονομικών (ΦΕΚ 365/Β). 

6. Τις αριθ. Υ. 1938/9.12.1992 (ΦΕΚ 727/Β) και Υ. 1977/ 
26.1.1993 (ΦΕΚ 23/Β) αποφάσεις του Πρωθυπουργού και 
του Υπουργού Υγείας Πρόνοιας και Κοινωνικών Ασφαλίσεων, 
με τις οποίες ανατέθηκαν αρμοδιότητες στους Υφυπουργούς 
Υγείας, Πρόνοιας και Κοινωνικών Ασφαλίσεων. 

Με πρόταση του Υπουργού Εθνικής Παιδείας και θρησκευ¬ 
μάτων και των Υφυπουργών Οικονομικών και Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 


Άρθρο μόνο. 

1. Εγκρίνουμε τη σύσταση του Κοινωφελούς ιδρύματος με 
την επωνυμία «ΝΙΚΟΛΟΠΟΥΛΕΙΟ ΙΔΡΥΜΑ» η οποία έγινε 
από τον Αντώνιο Γεωργ. Νικολόπουλο με την από 7.4.1987 
ιδιόγραφη διαθήκη του η οποία δημοσιεύθηκε με το αριθμ. 
168/5.9.1990 πρακτκό του Μον. Πρωτοδικείου Κορίνου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Οικονομικών Υγείας Πρόνοιας και Κοινωνικών Ασφαλίσεων 
και Εθνικής Παιδείας και θρησκευμάτων και διέπεται από τις 
διατάξεις των παραπάνω συστατικών του πράξεων, του παρα¬ 
κάτω οργανισμού, του Α.Ν. 2039/39 και των διαταγμάτων 
που εκδόθηκαν ή θα εκδοθούν, σε εκτέλεση του νόμου τού¬ 
του. 

. 2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατρία (13) άρθρα 
Και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 
επωνυμία «ΝΙΚΟΛΟΠΟΥΛΕΙΟ ΙΔΡΥΜΑ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΝΙΚΟΛΟΠΟΥ- 
ΛΕΙΟ ΙΔΡΥΜΑ», που συστήθηκε από τον Αντώνιο Γεωργ. Νι- 
κολόπουλο με την από 7.4.1987 ιδιόγραφη διαθήκη του, η 
οποία δημοσιεύθηκε με το αριθμ. 168/5.9.1990 πρακτικό 
του Μον. Πρωτοδικείου Κορίνθου, αποτελεί νομικό πρόσωπο 
ιδιωτικού δικαίου και διέπεται από τις διατάξεις της παρα¬ 
πάνω συστατικής πράξης, του παρόντος οργανισμού, του 
Α.Ν. 2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η πόλη του Λουτρακιού. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά μέσα σε πλαίσιο, την επωνυμία του ιδρύμα¬ 
τος και στο μέσον αυτής την έδρα και το έτος έγκρισης της 
σύστασής του. 

Άρθρο 2. 

Σκοπός. 

Σκοποί του ιδρύματος είναι: 

α) Η οικονομική ενίσχυση κάθε χρόνο δεκατεσσάρων (14) 
κοριτσιών, οικονομικά αδυνάτων, με το ποσό των εκατό χιλιά¬ 
δων (100.000) δρχ. σε κάθε μία για την αντιμετώπιση των δα- 

πανών του γάμου τους και συγκεκριμένα έξι (6) κοριτσιών απά 
το Λουτράκι, τριών (3) απά τον Περαχώρα Λουτρακιού, τεσσά- 
ρων(4) από την Ελευθεριανή Ναυπακτίας και μία (1) από την 
Κοινότητα Πισίων Κορινθίας. 

β) Η βράβευση ετησίως τριάντα (30) αριστούχων μαθητών 
του Λυκείου Λουτρακιού κατά σειρά επιτυχίας με το ποσά των 
είκοσι χιλιάδων (20.000) δρχ. σε καθένα, καθώς και είκοσι 
(20) μαθητών του Γυμνασίου Λυτρακίου κατά σειρά επιτυχίας 
με το ίδιο ως άνω ποσό. 

γ) Η διάθεση κάθε χρόνο συνολικού ποσού εκατό χιλιάδων 
(100.000) δρχ. για το άνοιγμα βιβλιαρίων στην Εθνική Τρά¬ 
πεζα, σε είκοσι (20) παιδιά μέχρι 2 ετών (από πέντε χιλιάδες 
στο καθένα) από τις ίδιες ως άνω περιοχές, τα οποία (χρή¬ 
ματα) θα αναλαμβάνονται από τους δικαιούχους μετά τη συ¬ 
μπλήρωση του 18ου έτους της ηλικίας τους. 

δ) Η διάθεση ετησίως εκατό χιλιάδων (100.000) δρχ. στο 
καθένα από τα παρακάτω νομικά πρόσωπα: 
α) Ίδρυμα Σπαστικών Παιδιών 
β) Ίδρυμα Οίκου Τυφλών 
γ) Γηροκομείο Γυναικών Λουτρακιού 
δ) Γηροκομείο Ανδρών Ιερός Μητρόπολης Κορίνθου 
ε) Χριστιανική Αδελφότητα Λουτρακιού «ΦΟΙΒΗ Η ΔΙΑΚΟ¬ 
ΝΟΣ» 

στ) Πνευματικό - Πολιτιστικό Κέντρο Λουτρακιού - Περα- 
χώρας για τη Φιλαρμονική Λουτρακίου. 

Η διάθεση των ανωτέρω χρηματικών ποσών για την επί¬ 
τευξη των σκοπών του ιδρύματος θα γίνεται από τους τόκους 
των καταθέσεών του. 

Αρθρο 3. 

Περιουσία - Πόροι. ; 

1. Περιουσία του ιδρύματος αποτελούν: · 
Α) ποσό δεκατεσσάρων εκατομμυρίων επτακοσίων χιλιά¬ 
δων (14.700.000) δρχ. πλέον τόκων, το οποίο είναι κατατε¬ 
θειμένο στην Εθνική Τράπεζα Ελλάδος Α.Ε. - Κατάστημα 
Λουτρακίου στους ακόλουθους λογαριασμούς: 

α) Όψεως Νο 400491 - 44 δρχ. 10.000 

β) Ταμιευτηρίου Νο 600141 - 68 δρχ. 13.939.593 
γ) Προθεσμίας Νο 821394 - 15 δρχ. 733.096. 

Β) Δέκα πέντε (15) έντοκα Γραμμάτια Δημοσίου αξίας εκα¬ 
τόν τριάντα εκατομμυρίων εξακοσίων χιλιάδων 
(130.600.000) δρχ. κατά την 30.9.1992, διάρκεια 12 μηνών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών 
του στοιχείων. 

β) Οι τόκοι από τις καταθέσεις του σε Τράπεζες ή άλλους 
Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομίες, κληροδοσίες και δωρεές, οποιουδήποτε φυσι¬ 
κού ή νομικού προσώπου προς αυτό. 

Αρθρο 4. 

Διοίκηση 

1. Το ίδρυμα διοικείται από επταμελές Διοικητικό Συμβού¬ 
λιο που αποτελείται από τους: 
α) Κάθε φορά Δήμαρχο Λουτρακίου, ως Πρόεδρο, 
β - γ) Δύο ιερείς του Ιερού Ναού Παναγίας Αγίου Ιωάννου 
Λουτρακίου. 

δ) Αρχαιότερο Ιερέα των Ιερών Ναών Παναγίας και Παμμε- 
γίστων Ταξιαρχών - Περαχώρας. 

ε) Κάθε φορά Πρόεδρο της Αφελφότητας Λουτρακίου 
«ΦΟΙΒΗ Η ΔΙΑΚΟΝΟΣ». 


στ) Ουρανία χήρα Αντωνίου Νικολοπούλου. 

ζ) Ιωάννη Κων/νου Λαζαρίδη. 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Αντιπρόεδρο, το Γραμμα- 
τέα και τον Ταμία. 

3. Σε περίπτωση αποποίησης, παραίτησης, έκπτωσης, ανι¬ 
κανότητας, θανάτου ή αντικατάστασης, για οποιοδήποτε νό¬ 
μιμο λόγο, κάποιου από τα μέλη του Διοικητικού Συμβουλίου, 
η κενή θέση συμπληρώνεται με απόφαση των υπολοίπων με¬ 
λών, σύμφωνα με τις διατάξεις της συστατικής πράξης και του 
άρθρου 99 του ΑΝ 2039/39. 

4. Το Διοικητικό Συμβούλιο συνεδριάζει τακτικά κάθε εξά¬ 
μηνο και έκτακτα όποτε το ζητήσει ο Πρόεδρος ή τέσσερα (4) 
από τα μέλη του, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα 
παρόντα μέλη είναι περισσότερα από τα απόντα. Μεταξύ των 
παρόντων πρέπει υποχρεωτικά να είναι και ο Πρόεδρος ή ο 
νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισο- 
ψηφίας υπερισχύει η γνώμη με την οποία συντάσσεται ο Πρό¬ 
εδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνεχείς συ¬ 
νεδριάσεις, θεωρείται ότι έχει παραιτηθεί και η κενή θέση αυ¬ 
τού συμπληρώνεται κατά τα οριζόμενα στην παρ. 3 του παρό¬ 
ντος άρθρου. 

8. Σε κάθε συνεδρίαση του Διοικητικού Συμβουλίου τηρού¬ 
νται πρακτικά, στα οποία καταχωρίζονται όλες οι αποφάσεις 
που λαμβάνονται από αυτό, καθώς και η γνώμη των μελών που 
τυχόν διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπρικών ή 
άλλων εξόδων που δαπάνησαν για την εκτέλεση υπηρεσίας 
του ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματοποιή¬ 
θηκαν νόμιμα. 

Αρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα 
που αφορά στη διοίκηση και στη λειτουργία του, τη διάθεση 
των πόρων αυτού, καθώς και για κάθε ενέργεια που σχετίζε¬ 
ται με την εκπλήρώση του σκοπού του, πάντοτε όμως σύμ¬ 
φωνα με τις διατάξεις της συστατικής πράξης, του παρόντος 
οργανισμού του ΑΝ 2039/39 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου, καθώς 
και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από τον Νόμο Αρχή (Υπουργό Οικονο¬ 
μικών ή Νομάρχη Κορινθίας) τον προϋπολογισμό και απολογι¬ 
σμό του ιδρύματος, σύμφωνα με τις διατάξεις των άρθρων 
101 και102τουΑ.Ν. 2039/39 και του από 20.12.1939 Β. Δ/ 
τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπικού 
του ιδρύματος, με την προϋπόθεση όμως ότι υπάρχει αντί- 

στοιχη πίστωση στον εγκεκριμένο προϋπολογισμό του. Προσ¬ 
διορίζει τα δικαιώματα, τις υποχρεώσεις και τα ειδικότερα κα¬ 
θήκοντα του παραπάνω προσωπικού, καθώς και την αμοιβή 
του, σύμφωνα με τους όρους των συλλογικών συμβάσεων ερ¬ 
γασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών 
κληροδοσιών και δωρεών, καθώς και για την ανακήρυξη ευερ¬ 
γετών και δωρητών του ιδρύματος, 
ε) Επιλέγει τους μαθητές που θα βραβευθούν. 
στ) Επιλέγει τα παιδιά μέχρι 2 ετών που θα ενισχυθούν οικο¬ 
νομικά. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, καθώς 
και στις σχέσει του με κάθε τρίτο, αυτοπροσώπως ή με πρό¬ 
σωπο που ορίζεται απ’ αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσει, κηρύσσει την έναρξη και λήξη αυτών και 
διευθύνσεις τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου τρεις (3) τουλάχιστον μέρες πριν από 
τη συνεδρίαση. 

γ) Καταρτίζει, βοηοθούμενος από το Γραμματέα, την ημε¬ 
ρήσια διάταξη των θεμάτων που θα συζητηθούν, την οποία και 
υπογράφει, θέμα που δεν περιλαμβάνεται σ' αυτήν δεν συζη- 
τείται, εκτός αν πρόκειται για επίγουσα υπόθεση και συμφω¬ 
νήσει γι’ αυτό η πλειοψηφία των παρόντων μελών του Διοικη¬ 
τικού Συμβουλίου. 

δ) Εισηγείται το Διοικητικό Συμβούλιο τα θέματα της συζή¬ 
τησης. Μπορεί όμως, όποτε κρίνει σκόπιμο, να αναθέτει την 
εισήγηση διαφόρων θεμάτων σε άλλο μέλος του Διοικητικού 
Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύμα¬ 
τος, εκτελεί τις αποφάσεις του Διοικητικού Συμβουλίου και 
ενεργεί σύμφωνα με τις ειδικές εξουσιοδοτήσεις και εντολές 
αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
ο Αντιπρόεδρος και σε περίπτωση και σε περίπτωση απου¬ 
σίας ή κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού . 

Άρθρο 7. 

Αρμοδιότητες Γ ραμματέα. 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από ια διχειρι- 
στικά) και τη σφραγίδα του ιδρύματος και ευθύνεται για την 
καταστροφή ή την απώλεια τούτων. 


2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόω ειδικών συνθη¬ 
κών), να βοηθείται από υπάλληλο του ιδρύματος, την ευθύνη 
όμως για τις ενέργειες τούτου φέρει πάντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του Ιδρύματος. 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστω¬ 
τικά ιδρύματα που ορίζονται στο άρθρο 73 του Α.Ν. 2039/39, 
έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων και επει- 
γουσών δαπανών του ιδρύματος, το ύφος του οποίου καθορί¬ 
ζεται με απόφαση του Διοικητικού Συμβουλίου στην αρχή 
κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απολο¬ 
γισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 9. 

Οικονομική διαχείρισή: 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λήγει 
την 31 η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβέρνησης 
του σχετικού Π. Δ/τος έγκρισης την 31 η Δεκεμβρίου του επό¬ 
μενου ημερολογιακού έτους, με απόφαση του Διοικητικού 
Συμβουλίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμ¬ 
φωνα με τις διατάξεις των άρθρων 101 και 102 του Α.Ν. 
2039/39 και του από 20.12.1939 σχετικού Δ/τος (ΦΕΚ 552/ 
Α/22.12.1939). 

Άρθρο 10. 

Διαδικασία χορήγησης οικονομικών 
ενισχύσεων - βραβείων. 

Α) Οικονομικών ενισχύσεων κοριτσιών για την αντιμετώπιση 
των δαπανών του γάμου τους. 

1. Το Διοικητικό Συμβούλιο του ιδρύματος καλεί με προκή¬ 
ρυξη - πρόσκλησή του, κάθε χρόνο, όλες τις ενδιαφερόμενος 
που δικαούνται οικονομική ενίσχυση για την αντιμετώπιση των 
δαπανών του γάμου τους, να υποβάλλουν σ’ αυτό μέσα σε τα¬ 
κτή προθεσμία, σχετική αίτηση με τα απαραίτητα δικαιολογη- 
τικά που αναφέρονται στην παραπάνω προκήρυξη - πρό¬ 
σκληση. 

Αντίγραφο της προκήρυξης - πρόσκλησης πρέπει, με φρο¬ 
ντίδα του Διοικητικού Συμβουλίου του ιδρύματος, να τοιχο- 
κολλείται, με αποδεικτικό έξω από τα γραφεία του ιδρύματος, 



8162 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Δημοτικού Καταστήματος Λουτρακιού - Περαχώρας, του 
Κοινοτικού Καταστήματος Ελευθεριανής Ναυπακτίας και του 
Κοινοτικού Καταστήματος Πισίων Κορινθίας, καθώς και έξω 
από τους Ιερούς Ναούς των περιοχών αυτών και να δημοσιεύ¬ 
εται μιά φορά σε δύο τοπικές, κατά προτίμηση ημερήσιες, 
εφημερίδες της περιφέρειας του ιδρύματος ή δύο φορές σε 
μία εφημερίδα εφόσον στην περιφέρεια αυτή εκδίδεται μία 
μόνο τοπική εφημερίδα σαράντα πέντε (45) τουλάχιστον ημέ¬ 
ρες πρ>ν από τη λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι ισχύ- 
ουσες κάθε φορά διατάξεις του Αστικού Κώδικα την σύναψη 
έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προηγού¬ 
μενο ημερολογιακό έτος, από το έτος απονομής της οικονο¬ 
μικής ενίσχυσης. 

δ) Να είναι γραμμένες, κατά περίπτωση, στα δημοτολόγια 
του Δήμου Λουτρακιού - Περαχώρας και στις Κοινότητες 
Ελευθεριανής Ναυπακτίας και Πισίων Κορινθίας. 

ε) Να συνάψουν ή έχουν συνάψει, κατά περίπτωση, θρη¬ 
σκευτικό γάμο. 

3. Οι υποψήφιες που πληρούν τις παραπάνω προϋποθέσεις 
θα υποδεικνύονται από επιτροπή ύστερα από εξέταση των 
σχετικών δικαιολογητικών,αποτελούμενη από τα εξής μέλη 
για κάθε περιοχή: 

α) Για τις υποψήφιες από το Λουτράκι - Περαχώρα από το 
Δήμαρχο Λουτρακιού - Περαχώρας, τον Πρόεδρο της Χρι¬ 
στιανικής Αφελφότητας Λουτρακιού «ΦΟΙΒΗ Η ΔΙΑΚΟΝΟΣ» 
το Γυμνασίαρχη και Λυκειάρχη του Σχολείου Λουτρακιού και 
τους Ιερείς των Ιερών Ναών της περιοχής αυτής. 

β) Για τις υοπψήφιες από την Κοινότητα Ελευθεριανής 
Ναυπακτίας από το Κοινοτικό Συμβούλιο αυτής, τον Ιερέα του 
Ιερού της Κοινότητας αυτής και με τη συμμετοχή του Προέ¬ 
δρου και ενός Συμβούλου (κατά προτίμηση γένους θηλυκού) 
του Συλλόγου Ελευθεριαννιτων Αθηνών. 

γ) Για τις υποψήφιες από την Κοινότητα Πισίων Κορινθίας 
από τον Πρόεδρο της Κοινότητας αυτής, τον Ιερέα του Ιερού 
Ναού της Κοινότητας αυτής και δύο (2) επαγγελματίες του 
χωρίου Πισίων. 

4. Στη συνέχεια το Διοικητικό Συμβούλιο επιλέγει ανακη- 
ρύσσει με αιτιολογημένη απόφασή του, λαμβάνοντας υπόψη 
και την πρόταση των παραπάνω Επιτροπών, τις δεκατέσσερις 
(14) νέες που θα ενισχυθούν οικονομικά για την αντιμετώπιση 
των δαπανών του γάμου τους. 

Σε περίπτωση κατά την οποία ο αριθμός των υποψηφίων, 
που πληρούν τις προϋποθέσεις οικονομικής ενίσχυσης και 
έχουν τα ίδια προσόντα, είναι μεγαλύτερος από τον αριθμό 
των οικονομικών ενισχύσεων που πρόκειται να δοθούν, η επι¬ 
λογή μεταξύ αυτών γίνεται από το Διοικητικό Συμβούλιο του 
ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό των 
υποψηφίων είναι ατελές, ως προς ένα ή περισσότερα στοι¬ 
χεία αυτού, το Διοικητικό Συμβούλιο του ιδρύματος καλεί τις 
ενδιαφερόμενες με έγγραφη πρόσκλησή του, πριν αποφασί¬ 
σει σχετικά για την επιλογή των δικαιούχων, να συμπληρώ¬ 
σουν τις ατέλειες αυτές, μέσα σε πέντε (5) ημέρες από την 
επίδοση με σχετική απόδειξη της παραπάνω πρόσκλησης. 

Σε περίπτωση που κατά την διάρκεια ενός έτους δεν υπάρ¬ 
ξει υποψήφια, η οποία θα τελέσει γάμο το αναλογούν ποσό 
από τα έσοδα του έτους αυτού μεταφέρεται στο επόμενο και 
θα δίδεται μαζί με το ποσό του επόμενου έτους στις υποψή¬ 
φιες που θα τελέσουν το γάμο τους τον επόμενο χρόνο. 


5. Η απόφαση εκλογής και ανακήρυξης των δικαιούχων τοι- 
χοκολείται, την ίδια ή την επόμενη ημέρα, έξω από τα γραφεία 
του ιδρύματος, του Δημοτικού καταστήματος Λουτρακιού - 
Περαχώρας, του Κοινοτικού Καταστήματος Ελευθεριανής 
Ναυπακτίας, και του Κοινοτικού Καταστήματος Πισίων Κοριν¬ 
θίας, καθώς και έξω από τους Ιερούς Ναούς των περιοχών αυ¬ 
τών, με αποδεικτικό που θα υπογράφεται από το Γραμματέα ή 
άλλο εξουσιοδοτημένο υπάλληλο του ιδρύματος και από ένα 
δημότη. 

Με την απόφαση αυτή καλούνται επίσης οι υπόλοιπες εν¬ 
διαφερόμενες υποψήφιες που απορρίφθηκαν να υποβάλ¬ 
λουν, εφόσον το επιθυμούν, σχετική ένσταση κατά της παρα- 
,πάνω απόφασης του Διοικητικού Συμβουλίου του Ιδρύματος, 
μέσα σε δέκα (10) ημέρες από την τοιχοκόλληση αυτής. 

Η ένσταση αυτή καταθέτεται με απόδειξη παραλαβής στο 
Γ ραμματέα ή σε άλλο μέλος του Διοικητικού Συμβουλίου του 
Ιδρύματος, που τυχόν έχει οριστεί προς τούτο από αυτό. 

6. Μετά την παρέλευση της δεκαήμερης προθεσμίας της 
προηγούμενης παραγράφου και εφόσον δεν υποβλήθηκε κα¬ 
μιά ένσταση, δίνεται εντολή στην Τράπεζα ή το πιστωτικό 
ίδρυμα που βρίσκονται οι καταθέσεις του ιδρύματος, να κατα¬ 
θέσει τα ποσά της οικονομικής ενίσχυσης σε έντοκο λογαρια¬ 
σμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι 
τόκοι του, αναλαμβάνονται από τη δικαιούχο με την προσκό¬ 
μιση στην Τράπεζα ή το πιστωτικό ίδρυμα της ληξιαρχικής 
πράξης γάμου της. 

7. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικό όλων των 
υποψηφίων και τα λοιπά έγγραφα εκλογής και ανακήρυξης 
των δικαιούχων, ως και τις σχετικές απόψεις του Διοικητικού 
Συμβουλίου για τις ενστάσεις αυτές στο Υπουργείο Οικονομι¬ 
κών, το οποίο αφού ελέγξει αν τηρήθηκαν ή όχι οι διατάξεις 
της συστατικής πράξης του ιδρύματος, του παρόντος οργανι¬ 
σμού και των σχετικών νόμων, τα παραπέμπει σε σχετική ει¬ 
σήγησή του στο Συμβούλιο Εθνικών Κληροδοτημάτων προς 
γνωμοδότηση. 

Ο Υπουργός Οικονομικών και το Συμβούλιο Εθνικών Κλη¬ 
ροδοτημάτων μπορούν, εφόσον κρίνουν ότι είναι αναγκαίο, 
να ζητούν από τις αρμόδιες Αρχές και το ίδρυμα κάθε χρήσιμη 
σχετική πληροφορία και στοιχεία. 

Μετά την παραπάνω γνωμοδότηση του Συμβουλίου Εθνι¬ 
κών Κληροδοτημάτων για το βάσιμο ή όχι των ενστάσεων, εκ- 
δίδεται κοινή απόφαση του Υπουργού Οικονομικών και του εκ 
του σκοπού αρμόδιου Υπουργού, με την οποία είναι δυνατό 
να εγκριθούν ή να απορριφθούν ή να τροποποιηθούν οι σχετι¬ 
κές αποφάσεις του Διοικητικού Συμβουλίου του ιδρύματος, 
ως προς μία ή περισσότερες υποψήφιες ή και να διαταχθεί η 
επανάληψη όλης της διαδικασίας επιλογής και ανακήρυξης τν 
δικαιούχων της οικονομικής ενίσχυσης. 

8. Αν κάποια από τις δικαιούχος δεν τελέσει το γάμο της ή 
πεθάνει άγαμη μέσα σε διάστημα πέντε (5) ετών από τη χρο¬ 
νολογία επιλογής ή τελέσει το γάμο της μέσα στην προθεσμία 
αυτή αλλά δεν αναλάβει το ποσό της οικονομικής ενίσχυσης 
μέσα σε δύο (2) έτη από την τέλεση του γάμου της, τα ποσά 
του κεφαλαίου και τόκων της οικονομικής ενίσχυσης επανα- 
φέρονται, έπειτα από απόφαση του Διοικητικού Συμβουλίου 
στο λογαριασμό καταθέσεων του ιδρύματος για τη χορήγηση 
περισσοτέρων οικονομικών ενισχύσεων τα επόμενα έτη. 

Β) Οικονομικών ενισχύσεων παιδιών μέχρι 2 ετών 

Το Διοικητικό Συμβούλιο του ιδρύματος κάθε χρόνο με πρό¬ 
σκλησή του, καλεί τους ενδιαφερομένους που έχουν παιδιά 
μέχρι 2 ετών να υποβάλλουν σ’ αυτό αίτηση μετά των σχετι¬ 
κών δικαιολογητικών. 

Περίληψη της πρόσκλησης αυτής κπχοκολλείται με απο- 

δεικτικό έξω από τα γραφεία του ιδρύματος, του Δημοτικού 
Κατ/τος ΛουτρακΙου - Περαχώρας, του Κοινοτικού Κατ/τος 
Ελευθεριανής Ναυπακτίας και του Κοινοτικού Κατ/τος Πι- 
σίων Κορινθίας, καθώς και έξω από τους Ιερούς Ναούς των 
περιοχών αυτών, δημοσιεύεται δε μία φορά σε μία εφημερίδα 
ευρείας κυκλοφορίας. Στην πρόσκληση αναφέρεται και η 
ημερομηνία εντός της οποίας θα υποβληθούν τα δικαιολογη- 
τικά. Μετά την παρέλευση της προθεσμίας αυτής το Διοικη¬ 
τικό Συμβούλιο του ιδρύματος επιλέγει τα παιδιά που θα ενι- 
σχυθοϋν οικονομικά. 

Σε περίπτωση κατά την οποία ο αριθμός των υποψηφίων - 
παιδιών για οικονομική ενίσχυση είναι μεγαλύτερος από τον 
αριθμό των οικονομικών ενισχύσεων που πρόκειται να δο¬ 
θούν, γίνεται επιλογή μεταξύ των από το Διοικητικό Συμβού¬ 
λιο του Ιδρύματος με δημόσια κλήρωση. 

Γ) Βραβείων μαθητών 

Το Διοικητικό Συμβούλιο του ιδρύματος κάθε χρόνο, με έγ¬ 
γραφό του ζητάει από τα Γυμνάσια και Λύκεια Λουτρακιού κα¬ 
τάσταση των αριστούχων μαθητών, προκειμένου να χορηγή¬ 
σει τα υπό της παρ. β του άρθρου 2 του Οργανισμού βραβεία. 

Σε περίπτωση κατά την οποία ο αριθμός των υποψηφίων - 
μαθητών για βράβευση είναι μεγαλύτερος από τον αριθμό των 
βραβείων που πρόκειται να δοθούν, γίνεται επιλογή μεταξύ 
των από το Διοικητικό Συμβούλιο του ιδρύματος με δημόσια 
κλήρωση. 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμ¬ 
βουλίου. 

γ) Βιβλίο λογιστικής παρακολούθησης, στο οποίο καταχω¬ 
ρίζονται με χρονολογική σειρά και με λογιστική τάξη, όλα τα 
έσοδα και έξοδα του ιδρύματος που πραγματοποιούνται στη 
διάρκεια της χρήσης. 

δ) Βιβλίο χορηγουμένων βραβείων. 

ε) Βιβλίο - μητρώο χορήγησης οικονομικών ενισχύσεων και 
βραβείων. 

στ) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον Προέδρο. 

2. Εκτός από τα παραπάνω βιβλία και στοιχεία, το Διοικη¬ 
τικό Συμβούλιο αποφασίζει την τήρηση και άλλων βιβλίων και 
στοιχείων, τα οποία κρίνει ότι είναι απαραίτητα για την παρα¬ 
κολούθηση της διαχείρισης της περιουσίας του ιδρύματος και 
της εκτέλεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις διατά¬ 
ξεις των άρθρων 98 του Α.Ν. 2039/39 και 110 και 119 του 
Αστικού Κώδικα, ύστερα από πρόταση του Διοικητικού Συμ¬ 
βουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε 
λόγο, η περιουσία του περιέρχεται στο Δήμο Λουτρακιού - 


Περαχώρας για την πραγματοποίηση των κοινωφελών σκο¬ 
πών που όρισε με τη διαθήκη του ο ιδρυτής. 

Στον Υπουργό Εθνικής Παιδείας και θρησκευμάτων και 
στους Υφυπουργούς Οικονομικών και Υγείας Πρόνοιας και 
Κοινωνικών Ασφαλίσεων αναθέτουμε τη δημοσίευση και 
εκτέλεση του παρόντος διατάγματος. 

Αθήνα; 20 Σεπτεμβρίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΠΕΤΡΟΣ ΔΟΥΚΑΣ ΦΑΝΗ Π ΑΛΛΗ - ΠΕΤΡΑΔΙΑ 


Κάρωση Οργανισμού του κοινωφελούς ιδρύματος με την 

επωνυμία «ΙΔΡΥΜΑ ΓΕΩΡΓΙΟΥ ΚΑΙ ΜΑΡΗΣ ΒΕΡ- 

ΓΩΤΗ», η σύσταση του οποίου έχει εγκριθεί με το Π.Δ. 

384/1977 (ΦΕΚ 77/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το αριθ. 384/1977 Π. Δ/γμα με το οποίο εγκρίθηκε η 
σύσταση του Ιδρύματος με την επωνυμία «ΙΔΡΥΜΑ ΓΕΩΡ¬ 
ΓΙΟΥ ΚΑΙ ΜΑΡΗΣ ΒΕΡΓΩΤΗ», το οποίο συστήθηκε με την 
αριθ. 7142/18.10.1976 πράξη της Μαρίας χήρας Γεωρ¬ 
γίου Βεργωτή συνταχθείσας ενώπιον του Συμβολαιογρά¬ 
φου Πειραιώς Χρήστου Γ. Πολενάκη. 

2. Τις διατάξεις των άρθρων 98 του Α.Ν. 2039/39, και 
110 του Αστικού Κώδικα. 

3. Το με αριθ. 5058/8.1.1992 Πληρεξούσιο της Μαρίας 
χήρας Γεωργίου Βεργωτή, που συντάχθηκε ενώπιον του 
Γενικού Προξένου στην Γενεύη και την από 3.3.1993 Ει¬ 
δική Εξουσιοδότηση της ιδίας. 

4. Το από 10.3.1993 Πρακτικό συνεδριάσεως του Δ.Σ. 
του Ιδρύματος Γ εωργίου και Μαρίας Βεργωτή. 

5. Την 24/2.7.1993 γνωμοδότηση του Συμβουλίου 
Εθνικών Κληροδοτημάτων. 

6. Την αριθμ. Υ. 2009/20.5.1993 απόφαση του Πρωθυ¬ 
πουργού και Υπουργού Οικονομικών στους Υφυπουργούς 
Οικονομικών. 

Με πρόταση της Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο μόνο. 

1, Κυρώνουμε τον Οργανισμό του κοινωφελούς ιδρύμα¬ 
τος με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΜΑΡΗΣ 
ΒΕΡΓΩΤΗ», η έγκριση του οποίου έγινε με το 384/1977 
Π. Δ/γμα. 

2. Ο Οργανισμός διοίκησης και διαχείρισης του ιδρύμα¬ 
τος τούτου, αποτελείται από δώδεκα (12) άρθρα και κατα¬ 
χωρίζεται παρακάτω: 


8164 ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΜΑΡΗΣ ΒΕΡ- 
ΓΩΤΗ». 

Αρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΓΕΩΡΓΙΟΥ ΚΑΙ ΜΑΡΗΣ ΒΕΡΓΩΤΗ», που συστήθηκε από 
την Μαρία Χήρα Γεωργίου Βεργωτή με την αριθ. 7142/ 
18.10.1976 πράξη ενώπιον του Συμβολαιογράφου Πει¬ 
ραιώς Χρήστου Γ. Πολενάκη, αποτελεί νομικό πρόσωπο 
ιδιωτικού δικαίου και διέπεται από τις διατάξεις της παρα¬ 
πάνω συστατικής πράξης, του παρόντος οργανισμού, του 
Α.Ν. 2039/39, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η κωμόπολη Κουρκουμε- 
λάτα της Κοινότητας Μεταξάτων της νήσου Κεφαλλη¬ 
νίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής το έτος 1976. 

Άρθρο 2. 

Σκοπός. 

Σκοπός του ιδρύματος είναι η μελέτη και προβολή θε¬ 
μάτων αναγομένων κυρίως στην Κεφαλληνιακή και γενι¬ 
κότερα στην Επτανησιακή Ιστορία, Αρχαιολογία, Παρά¬ 
δοση, Τέχνη, Οικονομία, Φυσική, Γεωλογία, Σεισμολογία, 
Ιατρική και Ναυτιλία, που θα πραγματοποιούνται στα 
Κουρκουμελάτα Κεφαλληνίας, στο κτίριο που ανηγέρθη 
από τον αείμνηστο Γεώργιο Βεργωτή, προοριζόμενο από 
αυτόν για «Πνευματικό Κέντρο». Επίσης η οικονομική ενί¬ 
σχυση σε Κεφαλλήνιες κατ' αρχήν διακριθέντες μαθητές, 
φοιτητές και σπουδαστές, ως και η οικονομική αρωγή 
προς εξυπηρέτηση κοινωφελών αναγκών και προς Πνευ¬ 
ματικά, Ευαγή και Κοινωφελή Ιδρύματα της Κεφαλλη¬ 
νίας». 

Άρθρο 3. 

Περιουσία - Πόροι. 

Η περιουσία του ιδρύματος αποτελείται από: 

Τ. Τετρακόσια εβδομήντα πέντε χιλιοστά (475 %ο) εξ 
αδιαιρέτου του υπ’ αριθμόν οκτώ (8) διαμερίσματος του 
δευτέρου (Β) υπέρ το ισόγειον ορόφου της εν Αθήναις και 
επί της οδού Παπαδιαμαντοπούλου αριθ. 5 κειμένης 
(εντός οικοπέδου εκτάσεως 260,50 τ.μ.) πολυκατοικίας, 
συγκείμενον εκ τεσσάρων κυρίων δωματίων κ.λπ. εμβα- 
δού 102,'40 τ.μ. 

2. Ομολογίες του Βρεττανικού Πολεμικού Δανείου, 
ονομαστικής αξίας εβδομήντα χιλιάδων (70.000) χάρτινων 
λιρών Αγγλίας, με επιτόκιο 31/2% ετησίως, οι οποίες εί¬ 
ναι κατατεθημένες στην Τράπεζα του Λονδίνου Μπάρκλε- 
ους Μπάνκ (ΒΑΗΚΙΆΥδ ΒΑΝΚ 54 ίθΓΠ03Γά δίτββΐ). 

3. Τον ανοιγέντα από την ιδρύτρια τη 19η Φεβρουάριου 
1985 και με αριθμό 20927287 έντοκο Προθεσμιακό Διμή- 
νου Προθεσμίας Λογαριασμό (ΟβροείΙ ΑοοουπΙ); ο οποίος 
τηρείται στην Τράπεζα το Λονδίνου ΒΑΗ01ΆΥ8 ΒΑΝΚ 
ρ.Ι.ο. (54 Ι-οιτι&βι-ά δίΓββί, Ιοπάοπ, ΕπςΙβηά) επ’ ονόματι 


του Ιδρύματος (Οβοτςε & Μβτίβ νβΓςοίϊε ΡουηάβΙΐοη) με 
πρώτη κατάθεση το ποσόν των Λιρών Στερλινών Αγγλίας 
Εβδομήντα χιλιάδων (70.000). 

4. Τον ανοιγέντα από την ιδρύτρια την 30.6.1988 και με 
αριθμό 20927287 έντοκο Προθεσμιακό Διμήνου Προθε¬ 
σμίας Λογαριασμό (Οβροδίί Αοοουηί), ο οποίος τηρείται 
στην Τράπεζα του Λονδίνου ΒΑΠΟΙΆΥ3 ΒΑΝΚ ρ.Ι.ό. (54 
ίΟΓΠόθΓά δίΓββΙ, Ιοπόοπ, ΕπςΙβπά) επ’ ονόματι του Ιδρύμα¬ 
τος (Οβοτςβ & Μβπβ νβτςοίϊδ ΡουπάβΙίοπ), ποσού Λιρών 
Στερλινών Αγγλίας εκατόν δέκα χιλιάδων (110.000) δη- 
μιουργηθέντος δια των μέχρι την ημέραν εκείνην τόκων 
του ως άνω ποσού των Λιρών Στερλινών Αγγλίας Εβδομή¬ 
ντα χιλιάδων (70.000) του μερίσματος (Οίνΐάοητ) των Ομο¬ 
λογιών του Βρεττανικού Πολεμικού δανείου (ΥΥΑΒ Ι.ΟΑΝ) 
και μιας καταθέσεώς της ποσού Λιρών Στερλινών Αγγλίας 
Ογδόντα Χιλιάδων (80.000). 

5. τη γενόμενη από την Ιδρύτρια τη 19η Φεβρουάριου 
1985 κατάθεση στον ίδιο πιο πάνω Προθεσμιακό Διμήνου 
Προθεσμίας Λογαριασμό (ΡβροδϊΙ ΑοοουπΙ), «ο οποίος τη¬ 
ρείται στην Τ ράπεζα του Λονδίνου ΒΑΗΚΙΆΥδ ΒΑΝΚ ρ.Ι.ο. 
(54 Ι.0Π1&3Γ0 δίΓββί, ί-οπάοπ, ΕπςΙβπά) επ’ ονόματι του 
Ιδρύματος (Οβοτςβ & Μβπβ νβτςοίίδ ΡουπάβΙίοπ), ποσού 
Λιρών Στερλινών Αγγλίας Εβδομήντα Χιλιάδων (70.000)», 
του ποσού των Λιρών Στερλινών Αγγλίας Πέντε Χιλιάδων 
(5.000), εκτός όμως προθεσμίας (ΟβΙΙ). 

Οι τόκοι αμφοτέρων των κατατιθεμένων στον πιο πάνω 
προθεσμιακό Διμήνου προθεσμίας Λογαριασμό (ΡβροδϊΙ 
ΑοοουπΙ) ποσών (Λίρες Στερλίνες Αγγλίας 70.000 και 
110.000) όσο και το αυτομάτως κατατιθέμενο σ’ αυτόν 
μέρισμα (Ρίνίάβηΐ) των Ομολογιών του Βρεττανικού Πολε¬ 
μικού δανείου, όσο και το εκτός προθεσμίας (ΟβΙΙ) κατατε- 
θημένο ποσό με τους τόκους του, αποτελεί αναλώστιμο 
πόρο του Ιδρύματος και μπορεί να διατίθεται όπως πιο 
κάτω ορίζεται. 

6. Περιουσία του Ιδρύματος αποτελούν επίσης και τα 
δύο κτίρια στα Κουρκουμελάτα Κεφαλληνίας, δηλαδή το 
κτίριο του Μουσείου και το κτίριο του Συσιτίου, τα οποία 
μεταβιβάσθησαν στο Ίδρυμα υπό του Ελληνικού Δημο¬ 
σίου με το υπ’ αριθμόν 8.968/17.12.1979 συμβόλαιον 
Δωρεάς ακινήτων του Συμβολαιογράφου Πειραιώς Χρή¬ 
στου Γεωργίου Πολενάκη, σύμφωνα με την υπ’ αριθμόν Β 
1187/25.4.1970 απόφαση του Υπουργού των Οικονομι¬ 
κών, και το οποίον Συμβόλαιον έχει μεταγράφει στο Υπο- 
θηκοφυλάκειο Αργοστολιού στον τόμο 116, και με αριθμό 
10 . 

Περιουσία του Ιδρύματος θα αποτελέσει και κάθε πε¬ 
ριουσιακό στοιχείο που θα καταλειφθεί στο μέλλον στο 
Ίδρυμα δια κληρονομιάς, κληροδοσίας ή δωρεάς. 

β) ΠΟΡΟΙ: 1) Πόροι του ιδρύματος είναι τα εισοδήματα 
της ακινήτου περιουσίας του, το εκάστοτε ποσό τόκων 
των εντός προθεσμίας πιο πάνω στην παράγραφο Α και 
υπό τους αριθμούς 3 και 4 περιγραφομένων λογαριασμών 
του Ιδρύματος, το εκάστοτε ποσό κεφαλαίου και τόκων 
του εκτός προθεσμίας πιο πάνω στην παράγραφο Α και 
υπό τον αριθμό 5 περιγραφομένου λογαριασμού του Ιδρύ¬ 
ματος, το μέρισμα (ΟίνίάβηΙ) των Ομολογιών του Βρεττανι- 
κού Πολεμικού Δανείου, οι κάθε είδους πρόσοδοι του 
ιδρύματος, κατά τα εκάστοτε οριζόμενα από το Διοικητικό 
Συμβούλιο, και κάθε χορηγία προς το Ίδρυμα εκ μέρους 
του Δημοσίου ή άλλων Ιδρυμάτων ή οιουδήποτε νομικού 
και φυσικού προσώπου, η οποία χορηγία δεν θα χαρακτη¬ 
ρίζεται αναπληρωτή αναπαλλοτρίωση. 

3) Όλη η περιουσία του Ιδρύματος, πλπν των στην πα¬ 
ράγραφο (Β.1) αυτού του άρθρου αναφερομένων πόρων 
του Ιδρύματος, θα παραμείνει αναπαλλοτρϊωση και δεν 
μπορεί να μεταβιβασθεί με οιονδήποτε τρόπο σε άλλο νο¬ 
μικό ή φυσικό πρόσωπο. 

4. Το Διοικητικό Συμβούλιο του Ιδρύματος θα προσδιο¬ 
ρίζει κάθε φορά ποιοι από τους πόρους του Ιδρύματος θα 
διατίθενται για την εκπλήρωση των σκοπών του Ιδρύματος 
και ποιοι θα αποτελούν μη αναλώσιμη περιουσία του, 
όπως και τον τρόπο επενδύσεως των τελευταίων. 

. Αρθρο 4 

Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο, συμπεριλαμβανομένου και του Προέδρου αυτού, 
περί του οποίου κατωτέρω, τα δε λοιπά έξι μέλη του Διοι¬ 
κητικού Συμβουλίου θα είνα τα ακόλουθα, τα οποία με την 
Πρόεδρο θα αποτελούν το δεύτερο Διοικητικό Συμβούλιο 
του Ιδρύματος: 

α) Μαρία χήρα Γεωργίου Βεργωτή, ισόβιο μέλος και ισό¬ 
βια Πρόεδρος. 

β) Άγγελος Χωραφάς του θεοδώρου, Πρέσβυς ε.τ., 
Αντιπρόεδρος, γ) Δημήτριος Λουκάτος του Σωτηρίου, Κα¬ 
θηγητής Πανεπιστημίου, Γραμματεύς, δ) Αντιγόνη θυγ. 
Νικολάου Ιατρού Ταμίας, ε) Λ'ιλιαν θυγ. Στεφάνου Βερ¬ 
γωτή, στ) Γεώργιος Αυλάμης του Παύλου, Ιατρός και ζ) Χα¬ 
ράλαμπος Μέτσης του Μιχαήλ, Δικηγόρος, μέλη. 

2. Η θητεία κάθε άλλου Προέδρου του Διοικητικού Συμ¬ 
βουλίου, εάν για οποιοδήποτε λόγο, ο οποίος ανάγεται 
στην προσωπική κατάσταση ή τη βούλησή της, δεν θα με¬ 
τέχει πλέον σε αυτό σαν ισόβια Πρόεδρος η Μαρία χήρα 
Γεωργίου Βεργωτή, ορίζεται πενταετής, χωρίς να απο¬ 
κλείεται η επανεκλογή του ίδιου προσώπου. Η αντικατά¬ 
σταση ή επανεκλογή των υπολοίπων έξι μελών του Διοικη¬ 
τικού Συμβουλίου πραγματοποιείται σταδιακά. 

Έτσι μετά την πάροδο τριετίας από την δημοσίευση 
του παρόντος, αντικαθίστανται ή επανακλέγονται τα 6ο, 
και 7ο μέλη, όπως αναφέρονται στην προηγούμενη παρά¬ 
γραφο, μετά δε την πάροδο ενός ακόμη έτους αντικαθί¬ 
στανται ή επανακλέγονται τα 4ο και 5ο μέλη, όπως αναφέ- 
ρονται στην προηγούμενη παράγραφο, τέλος δε τα 2ο και 
3ο μέλη αντικαθίστανται ή επανεκλέγονται μετά την πά¬ 
ροδο ενός ακόμη έτους από την τελευταία αντικατάσταση 
ή επανεκλογή. 

3. Η αντικατάσταση γίνεται από τα παραμένοντα μέλη, 
τα οποία δεν δεσμεύονται για την επανεκλογή των ιδίων 
προσώπων, και η θητεία των νεοδιοριζομένων μελών είναι 
ίση με την θητεία των μελών που αντικατέστησαν. 

4. Σε περίπτωση αποποιήσεως, παραιτήσεως, ανικανό- 
τητος, εκπτώσεως ή θανάτου μέλους του Διοικητικού 
Συμβουλίου, διορίζεται πάντοτε αντικαταστάτης με πράξη 
του Δ.Σ. μέχρι δε την πλήρωση των κενουμένων θέσεων 
και μόνο για την περίπτωση αυτή το Διοικητικό Συμβούλιο 
δύναται να συνεδριάζει και αποφασίζει νόμιμα παρόντων 
των υπολοίπων μελών του. 

5. Η πράξη του Διοικητικού Συμβουλίου περί διορισμού 
ή αντικαταστάσεως μέλους του υπόκειται στην έγκριση 
του αρμοδίου Υπουργού. 

6. Το Διοικητικό Συμβούλιο εκλέγει μεταξύ των μελών 
του τον Αντιπρόεδρο, το Γραμματέα και τον Ταμία του 
μετά δε την για οποιονδήποτε λόγο, ο οποίος ανάγεται 
στην προσωπική κατάσταση ή τη βούλησή της, αποχώ¬ 


ρηση της ισοβίου Προέδρου Μαρίας χήρας Γεωργίου Βερ¬ 
γωτή εκλέγει και τον Πρόεδρό του, ο οποίος πάντως πρέ¬ 
πει να προέρχεται κατ' αρχήν από την οικογένεια Βερ¬ 
γωτή. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί το ίδρυμα και διαχει¬ 
ρίζεται την περιουσία του, συντάσσει και τροποποιεί τον 
εσωτερικό κανονισμό του ιδρύματος, τον προϋπολογισμό, 
απολογισμό και ισολογισμό του και αποφασίζει για κάθε 
θέμα που ανάγεται στην εκτέλεση του σκοπού του. 

2. Το Διοικητικό Συμβούλιο είναι σε απαρτία παρόντων 
τεσσάρων τουλάχιστον από τα μέλη του οι δε αποφάσεις 
του λαμβάνονται με απόλυτη πλειοψηφία των παρόντων 
μελών του, ενώ σε περίπτωση ισοφηφίας υπερισχύει η 
γνώμη υπέρ της οποίας εψήφισε ο Πρόεδρος. 

3. Κάθε μέλος του Διοικητικού Συμβουλίου μπορεί να 
εκπροσωπεί άλλο μετά από ειδική για κάθε συνεδρίαση 
εξουσιοδότηση του εκπροσωπούμενου μέλους. 

4. Το Διοικητικό Συμβούλιο μπορεί να μεταβιβάζει μέ¬ 
ρος από τις αρμοδιότητές του σε ένα από τα μέλη του. 
Επίσης μπορεί να αναθέτει στο τρίτο πρόσωπο, το οποίο 
έχει τη σχετική εμπειρία, την εν γένει επιμέλεια του κτι¬ 
ρίου, το οποίο ευρίσκεται στα Κουρκουμελάτα Κεφαλλη¬ 
νίας και είναι γνωστό σαν Πνευματικό Κέντρο Βεργωτή, 
την επίβλεψη και παρακολούθηση, την εσωτερική διευθέ¬ 
τηση και τακτοποίησή του και γενικά τη διαχείριση κάθε 
θέματος, το οποίο έχει σχέση με την αποστολή του Ιδρύ¬ 
ματος και την Πνευματική του δραστηριότητα ευθυνόμενο 
όμως για τις πράξεις ή παραλήψεις αυτού έναντι του 
Υπουργού Οικονομικών. 

5. Το Διοικητικό Συμβούλιο μπορεί επίσης να ορίσει 

στην Κεφαλλονιά τοπική επιτροπή, η οποία θα έχει σαν 
αρμοδιότητα την εκτέλεση των αποφάσεων του Διοικητι¬ 
κού Συμβουλίου και θα αποτελείται από τρία μέχρι πέντε 
μέλη. Η επιτροπή αυτή μπορεί επίσης να εισηγείται στο 
Διοικητικό Συμβούλιο προτάσεις, τις οποίες θεωρεί ανα¬ 
γκαίες για την εύρυθμη λειτουργία και την πρόοδο του 
Ιδρύματος. , 

6. Το Διοικητικό Συμβούλιο συνεδριάζει στην έδρα του 
Ιδρύματος ή στην Αθήνα, τακτικά μεν ανά τρίμηνο, εκτά¬ 
κτως δε όταν προσκληθεί από τον Πρόεδρο. 

7. Σε περίπτωση αδικαιολόγητης απουσίας κάποιου μέ¬ 
λους του Διοικητικού Συμβουλίου από τις συνεδριάσεις 
του σε τρεις διαδοχικές συνεδριάσεις, μπορεί με από¬ 
φαση του Διοικητικού Συμβουλίου να θεωρηθεί ότι το μέ¬ 
λος αυτό παραιτήθηκε. Η διάταξη αυτή δεν εφαρμόζεται 
ως προς την ισόβια Πρόεδρο του Διοικητικού Συμβου¬ 
λίου. 

Άρθρο 6 

Εκπροσώπηση του Ιδρύματος - Αρμοδιότητες Προέ¬ 
δρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) ΣυγκαλεΙ το Διοικητικό Συμβούλιο σε τακτικές και 

έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφώ μελών 
του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτέλεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος αυτού, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, ·γο ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 


Άρθρο 9 

Οικονομική διαχείριση 

1. Η οικονομική διαχείριση του ιδρύματος ενεργείται βά¬ 
σει προϋπολογισμού εσόδων και εξόδων, καταρτιζομένου 
και ψηφιζομένου υπό του Διοικητικού Συμβουλίου αυτού, 
τρεις μήνες τουλάχιστον προ της ενάρξεως του οικονομι¬ 
κού έτους, εγκρινομένου δε υπάτου Υπουργείου Οικονο¬ 
μικών. 

2. Με τη λήξη του οικονομικού έτους και εντός δύο μη¬ 
νών από αυτήν, το διοικητικό συμβούλιο - καταρτίζει - 
επίσης και υποβάλλει προς έγκριση το Υπουργείο Οικονο¬ 
μικών τον απολογισμόν της διαχειρίσεως του λήξαντος 
έτους μετά του ισολογισμού της περιουσίας του ιδρύματος. 

3. Το οικονομικό έτος άρχεται την 1 η Ιανουάριου και λή¬ 
γει την 31 ην Δεκεμβρίου εκάστου έτους. 

4. Για την εύρυθμη λειτουργία του ιδρύματος δύναται το 
διοικητικό συμβούλιο αυτού, εφ’ όσον η οικονομική κατά¬ 
στασή του, επιτρέπει, να προσλάβει ένα ή περισσότερα 
πρόσωπα, καθορίζον την αντιμισθίαν αυτών βάσει των το¬ 
πικών συνθηκών. 

Άρθρο 10 
Βιβλία και στοιχεία 

1. Υπό του ιδρύματος τηρούνται τα εξής βιβλία: 

α) Βιβλία πρακτικών συνεδριάσεων του Διοικητικού 
Συμβουλίου, στο οποίο καταχωρίζονται οι αποφάσεις αυ¬ 
τού υπογραφόμενες υπό πάντων των μετασχόντων εκά- 
στης συνεδριάσεως μελών αυτού και β) βιβλίο λογιστικής 
παρακολουθήσεως, στο οποίο καταχωρίζονται ανελλιπώς 
και κατά χρονολογική σειρά τα κατά την διάρκεια εκάστου 
έτους πραγματοποιούμενα έξοδα ή έσοδα, γ) Βιβλίο πρω¬ 
τοκόλλου εισερχομένων - εξερχομένων εγγράφων, δ) 
Στελέχη διπλοτύπων γραμματίων εισπράξτως και ενταλ¬ 
μάτων πληρωμών αριθμημένα κατ’ αύξοντα αριθμό. 

2) Δύναται επίσης το ίδρυμα να τηρεί και οιαδήποτε 
άλλα βιβλία επιβοηθητικά του τρόπου εκτελέσεως του 
σκοπού του. 

Άρθρο 11 

Εποπτεία - Ελεγχος 

Το ίδρυμα υπόκεΐται στον έλεγχο και την εποπτεία των 
Υπουργών Οικονομικών και Πολιτισμού σύμφωνα με τις 
διατάξεις του ΑΝ 2039/1939, όπως αυτός εκάστοτε 
ισχύει. 

Άρθρο 12 

Τροποποίηση Οργανισμού 

„ Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού, τηρουμένης πάντοτε της εκ του παρό¬ 
ντος προκυπτούσης θελήσεως της ιδρύτριας. 

Στην Υπουργό Πολιτισμού και τον Υφυπουργό Οικονο¬ 
μικών, αναθέτουμε τη δημοσίευση και εκτέλεση του πα¬ 
ρόντος διατάγματος.' 

Αθήνα, 20 Σεπτεμβρίου 1993 

